C 252/70
HU
Az Európai Unió Hivatalos Lapja
2023.7.17.
Kérelmek A felperes azt kéri, hogy a Törvényszék: — semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. március 13-i (EU) 2023/571 tanácsi végrehajtási rendeletet (HL 2023.
L 75 I., 1. o.) a felperest érintő részében; — semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13-i (KKBP) 2023/572 tanácsi határozatot (HL 2023. L 75.
I., 134. o.) a felperest érintő részében; — következésképpen kötelezze a Tanácsot arra, hogy törölje a felperes nevét a 2023.
március 13-i (KKBP) 2023/572 tanácsi határozat és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 14-i (EU) 2023/571 tanácsi végrehajtási rendelet mellékleteiből; — a Tanácsot kötelezze az eljárás költségeinek viselésére, ideértve a felperes részéről felmerült költségeket is.
Jogalapok és fontosabb érvek Keresetének alátámasztására a felperes három jogalapra hivatkozik. 1.
Az első jogalap a tények nyilvánvalóan téves értékelésén alapul. 2.
A második jogalap a 269/2014/EU rendelet módosításáról szóló, 2022. február 25–i (EU) 2022/330 tanácsi rendelet 1. cikke d) és g) pontjának jogellenességére vonatkozik annyiban, amennyiben e szöveg sérti a szabadság és a jogállamiság EUMSZ 2. cikkben rögzített értékeit, valamint az uniós jogi aktusok előreláthatóságának és az arányosságnak az elvét. 3.
A harmadik jogalap a védelemhez való jog, a hatékony bírói jogvédelemhez való jog és a hatékony jogorvoslathoz való jog megsértésén alapul.
2023. május 24-én benyújtott kereset – Birių Krovinių Terminalas kontra Tanács (T-287/23. sz. ügy) (2023/C 252/84) Az eljárás nyelve: angol Felek Felperes: Birių Krovinių Terminalas UAB (Klapeida, Litvánia) (képviselő: V. Ostrovskis ügyvéd) Alperes: az Európai Unió Tanácsa (képviselő(k): Error!
Reference source not found.)
Kérelmek A felperes azt kéri, hogy a Törvényszék: — semmisítse meg a (KKBP) 2023/421 tanácsi határozattal módosított, a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló, 2012. október 15-i 2012/642/KKBP tanácsi határozat 2g. cikkének (1) és (1a) bekezdését, amennyiben az ott előírt, azon korlátozások, amelyek a Belaruszból származó hamuzsír átadására, valamint az uniós gazdasági szereplők azon lehetőségére vonatkoznak, hogy ahhoz kapcsolódóan közvetlenül vagy közvetetten technikai segítséget, közvetítői szolgáltatásokat, finanszírozást vagy pénzügyi támogatást nyújtsanak, ideértve a származtatott pénzügyi eszközöket, valamint a biztosítást és viszontbiztosítást is (a továbbiakban együtt: releváns korlátozások), megtiltják a Belaruszból származó hamuzsírnak a Litvánia területén történő átadását, különösen a klaipedai tengeri kikötő keresztül.